इत्थें औने आले मते सारे लोक समाज-व्यवस्था दे बरोधो न। सते-सताऐ दे चाह् ते सिगरटें दे धूएं कन्ने अपने-अपने मनें दी भड़ास कडदे न। सिगटें दे बेठदार ते नागपलेसी धूए साईं गै इन्दे अंदर बी केई बेट बनदे-मिसदे न। ए अखबारां घट्ट पढ़दे न ते बैहसदे मते न। हर टेवला उप्पर बैठी दी चौकड़ी कछा बेखबर सयासी ते समाजी मसलें गी सुलझाने च सिर खपांदी ऐ। ए लोक निक्सन गी गालियां कडढे न, भुट्टों गी कतल करदे न, कामरेड माओ गी मारदे न, सरकार ते कांग्रेस गी निंददे-भंडदे न जे उसने छड़े नारे दित्ते न, ते व्यूरोक्रोसी गी लताड़दे न जड़ी पूंजीबाद गी तगड़ा करदो ऐ। मेरी नज़र सैह्‌वन सामनै टंगोई दी तख्ती पर जाई अड़कदी ऐ जिस पर लखोए दा ऐ “सयास गुफ्तगू मनां ऐ” मिगी ए तख्ती बड़ी लचार ते फालतू जन लगदी ऐ उस पिन्छनी पिता साईं जिसदे मुंए जोर पुत्तर उसदे सामनै मनमानियां करदे न ते ओ झिक्की कुर्सी पर बैठे दा छड़ा बिट-बिट दिखदा ऐ।